Ministerstvo životného prostredia Slovenskej republiky ako zriaďovateľ príspevkovej organizácie **Správy Tatranského národného parku** so sídlom v Tatranskej Lomnici vyhlasuje v zmysle zákona č. 552/2003 Z. z. o výkone práce vo verejnom záujme v znení neskorších predpisov výberové konanie na obsadenie pozície

**riaditeľa Správy Tatranského národného parku**

**Náplň práce:**

Najnáročnejšia činnosť podľa katalógu pracovných činností s prevahou duševnej práce pri výkone práce vo verejnom záujme:

*22.10.05 Tvorba stratégií, prognóz a koncepcií v oblasti ochrany prírody a krajiny s celoštátnym dosahom a medzinárodným dosahom*.

Popis pracovných činností:

1. Zabezpečuje výkon činnosti Správy Tatranského národného parku (ďalej len „Správy“) v súlade s jej štatútom, všeobecne záväznými právnymi predpismi a vytvára pre jej činnosť vhodné podmienky.

2. Riadi a koordinuje činnosť Správy vo vzťahu k zamestnancom Správy, ukladá zamestnancom úlohy, kontroluje ich činnosť.

3. Zastupuje Správu navonok vo vzťahu k tretím subjektom.

4. Zodpovedá za prípravu a plnenie plánu hlavných úloh Správy.

5. Zodpovedá za správne, efektívne, účelové a hospodárne vynaloženie rozpočtových a mimorozpočtových finančných prostriedkov Správy. Zodpovedá za majetok

a zmluvné záväzky Správy

6. Plní úlohy stanovené Ministerstvom životného prostredia Slovenskej republiky.

**Požadované kvalifikačné predpoklady:**
- vysokoškolské vzdelanie II. stupňa.

**Špecifické kritériá a požiadavky na uchádzačov:**

- odborná prax aspoň 4 roky (v oblasti ochrany prírody a krajiny alebo v oblasti lesníctva) alebo riadiaca prax aspoň 4 roky,
- znalosť o postavení, činnosti a úlohách Správy Tatranského národného parku,

- osobná integrita, bezúhonnosť, organizačné a riadiace schopnosti, dôveryhodnosť, rozvinuté interpersonálne zručnosti,

- všeobecná znalosť:

1. zákona č. 543/2002 Z. z. o ochrane prírody a krajiny v znení neskorších predpisov
2. zákona č. 326/2005 Z. z. o lesoch v znení neskorších predpisov
3. zákona č. 274/2009 Z. z. o poľovníctve a o zmene a doplnení niektorých zákonov v znení neskorších predpisov
4. zákona č. 311/2001 Z. z. Zákonník práce v znení neskorších predpisov,
5. zákona č. 343/2015 Z. z. o verejnom obstarávaní v znení neskorších predpisov.

**Iné kritériá:**

- povinnosť spĺňať podmienky zákona č. 357/2004 Z. z. o ochrane verejného záujmu pri výkone funkcií verejných funkcionárov. Od úspešného uchádzača sa bude požadovať overenie bezúhonnosti prostredníctvom výpisu z registra trestov.

**Nástupný plat:**

od 2 300,00 EUR v závislosti od skúseností vybraného uchádzača

**Zoznam požadovaných dokladov:**

- žiadosť o zaradenie do výberového konania,
- profesijný štruktúrovaný životopis v slovenskom jazyku s podrobným rozpisom odbornej praxe, respektíve riadiacej praxe,

- motivačný list,
- písomná koncepcia rozvoja a riadenia Správy Tatranského národného parku (odporúčame v rozsahu najviac 5 strán A4),
- kópia diplomu, osvedčujúceho požadované kvalifikačné predpoklady,
- čestné vyhlásenie (vzor súhrnného čestného vyhlásenia dostupný tu)

a. o bezúhonnosti,

b. o pravdivosti všetkých predkladaných údajov a podkladov,

c. o spôsobilosti na právne úkony v plnom rozsahu,

d. o požadovanej dĺžke odbornej praxe alebo o požadovanej dĺžke riadiacej praxe.
- súhlas so spracovávaním svojich osobných údajov za účelom zverejnenia profesijného štruktúrovaného životopisu a vypracovaného návrhu koncepcie v súlade s ustanoveniami zákona č. 18/2018 Z. z. o ochrane osobných údajov

**Prihlasovanie sa do výberového konania**
Žiadosť o zaradenie do výberového konania spolu s požadovanými dokladmi môžu uchádzači podať do **04. decembra 2023** buď

i. v listinnej podobe na adresu: **Ministerstvo životného prostredia Slovenskej republiky, osobný úrad, Nám. Ľ. Štúra 1, 812 35 Bratislava s označením na obálke (VK – riaditeľ Správy Tatranského národného parku a ,,NEOTVÁRAŤ")**

ii. v elektronickej podobe na vyberove.konanie@enviro.gov.sk

(maximálna kapacita odoslanej správy je 10MB)

Rozhodujúcim je dátum podania na poštovej pečiatke alebo dátum podania v podateľni Ministerstva životného prostredia SR. Uchádzači, ktorí zašlú prihlášky po stanovenom termíne, nebudú do výberového konania zaradení. Žiadosť o zaradenie do výberového konania a ostatné požadované dokumenty podané v elektronickej podobe doručí uchádzač aj v listinnej podobe najneskôr v deň výberového konania pred jeho začatím.

**Informácie o priebehu výberového konania**

Postup pri výberovom konaní určuje platný Rokovací poriadok. Výberové konanie sa skladá z nasledujúcich častí:

a) prezentácie koncepcie rozvoja a riadenia uchádzačom,

b) overenia odborných vedomostí uchádzača potrebných na výkon obsadzovanej funkcie,

c) overenia osobnej motivácie, osobnej integrity a interpersonálnych zručností uchádzača potrebných na výkon obsadzovanej funkcie.

Jednotlivé časti výberového konania sa overujú v rámci jedného pohovoru s uchádzačom. Na to, aby uchádzač vyhovel vo výberovom konaní a mohol byť zaradený do celkového konečného poradia, musí dosiahnuť aspoň 60 % z celkového možného počtu bodov a zároveň musí dosiahnuť v jednotlivých častiach výberového konania aspoň minimálnu hranicu počtu bodov stanovenú v manuáli výberového konania.

**Predpokladaný termín uskutočnenia výberového konania:**

december 2023

**Kontaktná osoba:**
JUDr. Tatiana Bartošiová, tatiana.bartosiova@enviro.gov.sk,

tel: +421 2 5956 2369

V Bratislave, dňa 27.11.2023
 \_\_\_\_\_\_\_\_\_\_\_\_\_\_\_\_

Tomáš Taraba

 podpredseda vlády a minister